polyglot-tagger/wikipedia-language-snippets-filtered huggingface dataset:
Книгата е веројатно напишана во времето на Адријан, и претставува збирка биографии на првите дванаесет владетели на Римското Царство: Јулиј Цезар , Октавијан Август, Тибериј, Калигула, Клавдиј, Нерон, Галба, Отон, Вителиј, Веспазијан, Тит и Домицијан.
Посветена е на неговиот пријател Гај Септициј Клар, кој бил на функцијата префект на Преториканската гарда во 119 г. Во делото се обработуваат животите на царевите според утврдена формула: опис на изгледот, предзнаци, семејната историја, мисли, и потоа историја на владеењето на секој цар.
Негово најважно дело е „Дванаесетте римски цареви“ — збирка биографии на дванаесет последователни римски цареви, од Јулиј Цезар до Домицијан, каде, меѓу другото, Светониј дава прво писмено сведоштво за епилептичните напади на Јулиј Цезар.
Кога Едмунд ќе му се пожали за лошата состојба во семејството, учителот му кажува дека слабите луѓе треба да бидат жртвувани за да опстанат силните и, под дејство на тие идеи, Едмунд го труе својот болен татко, ставајќи му отров во чајот.
Германија, година нулта е италијанско-француско-германски филм од 1948 година, во режија на Роберто Роселини , а улогите ги толкуваат: Едмунд Мешке , Ернст Питшау , Ингетрауд Хинце , Франц-Ото Кригер , Јо Хербст , Кристл Меркер итн.
Фрескоживописот и резбата со богато украсениот балдахин во олтарниот дел и владичкиот престол во коработ на црквата се дело на Костадин Иванов Вангелов од Штип и тројцата браќа зографи Никола, Вангел и Коста Атанасови од Крушево.
Целокупниот фонд на постојаната изложба се дела на повеќе македонски познати зографи и непознати зографи, меѓу кои и познати зографи од Штип, кујунџии, копаничари и други мајстори кои работеле во црквите и манастирите во Источна Македонија од до почетокот на век.
Олтарните икони се дело на прочуениот сликар Димитар Андонов Папрадишки, како и од други зографи: Захарие Самоковлија, Атанасие Хризу, Хаџи Костадин од Велес, Јован Прилепчанин, Јован Атанасов, Коста Крстев.
Кај 80% од случаите може точно да се идентификуваат причините на пес кавус и можат да имат невромускулни болести (мускулна дистрофија, церебрална парализа, детска парализа, сирингомиелија), фрактури, изгореници, а кај останатите 20% од случаевите причините сепак не се доволно познати и се претпоставува дека постои некоја генетска склоност.
Покрај тоа, на крајот на 2010 година со мислење се појавил д-р Пејн, кој верувал дека бета блокаторите не се добро решение, но треба да се користи АКЕ инхибитори со кои ќе се олесни работата на срцето со проширување на крвните садови и намалување на крвниот притисок.
Левокоморната хипертрофија на левата комора е вообичаен наод при Фридрајхова атаксија, односно зголемување на срцевиот мускул, кој ја стеснува комората исполнета со крв во срцето, го намалува капацитетот на пумпање и може да доведе до аритмија која не може соодветно и ефикасно да се прилагоди на барањата на организмот.
Студиите од 1980 до 1990 година доведоа до заклучок дека очекуваното траење на животот на лицата со Фридрајхова атаксија бил околу 30 до 40 години по дијагнозата, во прилог на срцева слабост, дијабетес, па дури и влијае на скратување на животниот век.
Откако Есаки го пронашол електронското тунелирање во полуспроводници во 1958, Јевер покажал дека тунелирањето се одвивало и во суперспроводници, демонстрирајќи тунелирање низ многу тенок слој на оксид опкружен од двете страни со метал во суперспроводничка или нормална состојба.
На 13 септември 2011, иако почесен соработник, Јевер поднел оставка од американското друштво на физичари во текот на својата официјална позиција истакнувајќи: „Во американското друштво на физичари е во ред да се дискутира дали масата на протонот се менува со времето и како мултивселената се однесува, но доказот за глобалното затоплување е непобитен?
Фискална рамнотежа: високиот буџетски дефицит го апсорбира приватното домашно штедење и укажува на тоа дека власта има недостиг на способност или желба за оданочување на граѓаните и зголемување на приходот за финансирање на постоечките високи трошоци, особено трошоците за отплата на долгот;
Составен дел на процесот на доделување на кредитен рејтинг е и доаѓањето на аналитичари од кредитната рејтинг агенција во земјата, каде на терен, во детални разговори со претставници на сите релевантни институции и нивоа на власт прибираат дополнителни информации за економската и политичката состојба во земјата и трендовите.
Кредитен рејтинг претставува вреднување на кредитоспособноста на должникот да го отплаќа својот долг, односно оценка на бонитетот, со помош на утврдени симболи, а предмет на оценка може да биде претпријатие, банка, осигурително друштво, многу други профитни и непрофитни организации и државата.
Во книгата, пишувана во прво лице еднина, главниот лик, Петар Раиќ , на возраст од 23 години, ги изнесува своите сеќавања, почнувајќи од детството и животот во едно мало место во Банат, во близината на Бела Црква, преку заминувањето на студии во Виена, до крајот на Првата светска војна.
Всушност, голем број на автори покажале дека кога агентите се соочуваат со ограничувања во позајмувањето или други видови на финансиски фрикции, произлегуваат парични екстерналии и се појавуваат други нарушувања (на пр. прекумерно позајмување, прекумерно преземање на ризик и превисоки нивоа на краткорочен долг).
Студијата на политиките спроведена од страна на Меѓународниот монетарен фонд укажува на тоа дека екстерналиите на ризикот меѓу финансиските институции и од нив кон реалниот сектор се пазарен неупсех којшто ја оправдува примената на макропрудентната супервизија.
Но, дури во раните 2000-ти, по период од две декади со финансиски кризи во индустриските и најчесто во пазарните економии во појавување, започнал да се промовира макропрудентниот пристап во регулаторната рамка, особено од страна на челниците на Банка за меѓународни порамнувања.
Во парадигмата на промени во расположението, Кејнзовите животински духови значително влијаат врз однесувањето на менаџерите на финансиските институции, предизвикувајќи прекумерно ниво на оптимизам во добри времиња и ненадејно смалување на ризикот во лоши времиња.
Основните информации за ерменската паганска традиција се зачувани во делата на Платон, Херодот, Ксенофонт и Страбон, потоа во византиската школа Прокопиј од Цезареа, како и во делата на средновековните ерменски писатели, меѓу кои се Мојсеј Хоренски, Агатангел, Езник од Колб, Себеј и Ананија Ширакаци, и се разбира во усната фолклорна традиција.
За време на хеленизмот , старите ерменски божества се поистоветувале со старогрчките божества: Арамазд со Зевс, Анаит со Артемида, Ваагн со Херкул, Астхик со Афродита, Нане со Атена, Мир со Хефест, Тир со Аполон.
Вилхелм Карл Вернер Ото Фриц Франц Вин — германски физичар кој во 1893, користел теории за топлина и електромагнетизам за да го изведе виновиот закон за поместување, кој го пресметува електромагнетното зрачење на црно-тело на било која температура од емисијата на било која референтна температура.
По враќањето во родната земја која во тоа време била британска колонија под името Златен Брег, одлежал затвор по што ја основал Конвенцијата на народната партија и градејќи силна мрежа и база меѓу работништвото и населението започнал движење за доделување самоуправа, при што во 1951 станал премиер.
На глобално ниво го поддржувал комунистичкото движење и врските со земјите од социјалистичкиот Источен блок при што во 1963 ја добил Лениновата награда за мир, а самиот себеси се сметал за „африкански Ленин“ истакнувајќи дека политичката филозофија на неговото владеење е марксизмот-ленинизмот.
За време на неговата посета на Северен Виетнам и Кина во 1966 во Гана е извршен државен удар и преврат на власта од страна на војската, по што тој продолжил да живее во егзил во Гвинеја на покана на тогашниот гвинејски претседател Ахмед Секу Туре, добивајќи ја функцијата ко-претседател .
Во 2000 година слушателите на светскиот сервис на ВВС го изгласале за „Африкански човек на милениумот“ опишувајќи го како „Херој на независноста“ и „Меѓународен симбол на слободата како прв црномурест водач на африканска земја кој ги скинал синџирите на колонијалното ропство“.
За времепрестојот во Бристолскиот Универзитет, Пауел го посветил своето внимание на создавање на техники за мерење на подвижноста на позитивните јони, за да се определи природата на јоните во одредени гасови, и за изградба и употреба на Кокрофтовиот генератор за истражување на разнесувањето на атомските јадра.
Тој исто така почнал да создава методи внесувајќи специјализирани фотографски емулзии за да го олесни снимањето на трагите од елементарните честички, и во 1938 почнал да ја употребува оваа техника во истражувањето за космичко зрачење, изложувајќи фотографски плочи на голема надморска височина, на врвовите од планините со употреба на специјално дизајнирани балони, соработувајќи во истражувањето со О. Џузепе, Х.
Подоцна тој работел во Кавендишката лабораторија, Кембриџ, под надзор на Ч. Т. Р. Вилсон и Ернест Радерфорд, го истражувал феноменот на кондензација, и се здобил со титулата доктор на филозофија на полето на физиката во 1927.
Во февруари 2013, клубот го освоил својот прв позначаен трофеј - Лига купот - совладувајќи го нисколигашот Брадфорд Сити во финалето со 5-0; со овој успех се квалификувале за УЕФА Лига Европа, каде стигнале до шеснаесттинафиналето каде биле елиминирани од Наполи.
Тие негови голови, исто така, го направиле само петтиот играч на Ливерпул кој постигнал гол во шест последователни натпревари на домашен терен во Премиер лигата по Мајкл Овен, Фернандо Торес, Луис Суарес и неговиот партнер во нападот Салах.
За време на следниот натпревар на Ливерпул, тој соборил уште еден од рекордите на Демба Ба и станал сенегалски играч со најмногу постигнати голови во една сезона во Премиер лигата, откако го постигнал својот 17-ти гол за сезоната 2018-2019 во победата со 2–1 над Фулам.
Во последниот ден од домашното првенство, Мане постигнал два гола во победата од 2–0 над Вулверхемптон Вондерерс, но победата не била доволна за клубот да стане шампион на Англија, откако лидерот во пресрет на последното коло, Манчестер Сити, забележал победа и ја одбранил предноста од еден бод пред Ливерпул за да ја освои Премиер лигата.
На 1 јуни, Мане помогнал Ливерпул да добие ран пенал во финалето на Лигата на шампионите против Тотенхем, само 24 секунди по почетокот на натпреварот, откако било проценето дека неговиот центаршут го погодил во раката Муса Сисоко во казнениот простор на Спарс; последователно, Салах го претворил пеналот во гол за да го отвори резултатот, а Ливерпул на крајот го добил натпреварот со 2-0 и ја освоил титулата.
Мане ја започнал сезоната 2015–2016, со две асистенции во првиот натпревар од третото квалификациско коло за УЕФА Лига Европа на домашен терен против холандскиот клуб Витесе; тој исто така, постигнал и гол во реваншот, помагајќи му на Саутхемптон лесно да мине во следната рунда со вкупни 5–0.
Откако не успеал да постигне гол во првенствен натпревар повеќе од четири месеци, Мане постигна два во победата со 3–2 над Ливерпул на 20 март 2016 година по што уследила серија од пет гола во следните пет натпревари, вклучувајќи го и хет-трикот во победата со 4–2 против Манчестер Сити на 1 мај.
На 16 мај, за време на последниот домашен натпревар на Саутхемптон за сезоната, Мане постигнал три гола во период од 2 минути и 56 секунди во победата со 6–1 над Астон Вила за да постави нов рекорд во Премиер лигата за најбрз хет-трик.
Откако бил повикан за Африканскиот куп на нации 2021 да настапи за четврти пат во кариерата на најсилното африканско репрезентативно натпреварување, Мане започнал добро постигнувајќи го првиот гол на турнирот за Сенегал од пенал во седмата минута од судиското продолжение во победата со 1-0 над во воведниот натпревар од групната фаза.
Во финалето против - во кое се соочил со својот соиграч од Ливерпул, Мохамед Салах - тој промашил пенал рано во натпреварот, но подоцна откако натпреварот дошол до изведување пенали се претворил во херој на нацијата откако го реализирал последниот пенал за својата земја со што му ја донел на Сенегал првата титула шампион на континентот.
Во сезоната 2018-2019, тој бил најдобар стрелец во Премиер лигата со 22 гола, изендачен со Мохамед Салах и Пјер-Емерик Обамејанг, по што сите тројца ја поделиле наградата Златна копачка на Премиер лигата.
Во 2019 година, тој завршил на четвртото место во изборот за Златната топка за таа година, потоа ја добил наградата за ' - за најдобар фудбалер на годината во Европа - во изборот на француското списание , бил избран во тимот на годината според Европските спортски медиуми и бил вклучен во Тимот на годината на УЕФА.
Точно еден месец подоцна, тој постигнал два гола во победата од 3-1 над Њукасл Јунајтед и ја зголеми својата рекордна серија на натпревари без пораз за Ливерпул на Анфилд на 50 натпревари, што е рекорд во лигата од кој било играч на одреден стадион.
Тој гол, исто така, бил неговиот 10-ти за сезоната во натпреварувањето од Лигата на шампионите со што Ливерпул станал првиот тим во историјата кој имал тројца играчи кои постигнале 10+ голови во една сезона во Лигата на шампионите, откако пред Мане таа бројка ја достигнале и неговите соиграчи од нападот Салах и Фирмино.
Мане ја започнал својата фудбалска кариера во францускиот клуб Мец на 19-годишна возраст, но по само една сезона го напуштил клубот за да му се приклучи на австриски Ред Бул Салцбург во 2012 година за сума од 4 милиони евра, каде што ги освоил првенството и купот во сезоната 2013–2014.
Мане ги започнал сите три натпревари од групата за Сенегал, кој иако започнал одлично со четири освоени бодови по првите два натпревари бил елиминиран уште во првата фаза по поразот од со 1-0 во последното коло од групата, завршувајќи под второпласираната Јапонија само поради помал број фер-плеј поени.
Од секоја држава имало одреден број на претставници во УЕФА Лигата на шампионите врз основа на коефициентот на лигата во државата; сојузот со поголем коефициент имал повеќе свои претставници од оној национален сојуз со помал коефициент, но сепак, ниеден сојуз не смеел да биде претставуван со повеќе од четири клубови.
" мојот живот даде портрет на тинејџерските години; а во контраст, х податоците донесоа натприродна страна во серијата. Покрај оваа серија, Ведон го спомнува филмот Ноќта на кометета како "големо влијание," и го кредитира - карактерот Кити Прајд како големо влијание на карактерот на Бафи. Авторите на на прорачникот изјавија дека серијата често земала идеи од претходни хорор филмови, новели, литуратура за митологија и фолклор. Невит и Смит ја објаснуваат инспирацијата наБафи"'како "модерна готик."Бафи епизодите често вклучуваат подлабоко значење Метафора.
Ведон објасни, "размислуваме многу внимателно за тоа што сакаме да го кажеме емоционално, политички и психофизички кога ги пишуваме епизодите. и така е, тргајќи го на страна феноменот на поп културата, серијата е детално смислена епизода за епизода." Академците Вилкокс и Лавери даваат примери за тоа како неколку од епизодите се занимаваат со проблеми од вистинскиот живот претворени во натприродни метафори:
После неуспешната проба да започне нов живот во Лос Анџелес, Бафи се враќа во градот во третата сезона, Ангел мистериозно е пуштен од демонската димензија, но е близу лудило поради мачењето кое го доживеал таму, и паѓа во искушение да си го одземе животот.
Таа исто така го запознава и градоначалникот Ричард Вилкинс, кој има планови за да стане чистокрвен демон на денот на матурата, иако Фејт добро стои со Бафи, таа полудува откако ќе убие човек и се здружува со градоначалникот, и после борба со Бафи завршува во кома.
Бафи е нападната од Глори,протеран бог од пеколот која го бара клучот кој ја отвора вратата од димензијата која ќе и овозможи да се врати назад, меѓутоа тој клуч ги отвора вратите на сите димензии и ќе ослободи пекол на земјата.
Ведон изјави во : "не можевме да најдеме дом за неа. Имавме Шест или седум скрипти од луќето кои работеа на тоа но никој не посака да ја земе. " Ниту пилотот ниту скриптите не излегоа надвор од студиото,иако писателот Џејн Еспенсон има објавено неколку извадоци од шоуто.
Романтичната врска помеѓу Бафи и вампирот Ангел се развива низ епизодите од оваа сезона но откако тие спијат заедно Ангел ја губи душата, која му е дадена преку циганска клетва во минатото, ја губи и повторно станува Ангелиус, крвлачен убиец.
Серијата е напишана во 1997 од писател и директор Џош Ведон Заедно со неговиот тим, со подоцнежниот продуцерски тим Џејн Еспенсон, Давид Фури, Давид Гринвалт, Даг Петри, Марти Ноксон, И Давид Соломон.
неколку глумци кои играа карактери во Бафи учествуваа во серијата Ангел како гости, вклучувајќи ги Сеф Грин , Сара Мишел Гелар , Елиза Душку , Том Ленк , Алисон Ханиган , Џули Бенз , Марк Меткалф , , и Џулиет Ландау .
Бафи станува пријател со нејзините школски другари, Зендер Харис и Вилоу Розенберг, кои и помагаат да се бори со злото, но прво мораат да го спречат господарот, Стар и опасен вампир, од одтворање на Хелмауф и преземање на Санидел.
Серијата е сместена во Калифорнија град во Санидејл, Истоимената школа е сместена на Хелмауф," Портал (пролаз во светот на демоните. Хелмауф, сместена под школската библиотека, е извор на мистична енергија. Ведон кажа: " отсекогаш беше суштината на шоуто.
Николас Брендон, за разлика од другите глумци во Бафи, имал многу малку искуство во глумата, наместо тоа работел како асистент, водоводџија, чистач во ветеринарна ординација, достава на храна, и келнер пред да почне да се занимава со глума и да го совлада страв.
Но темата брзо се ненува: "Се оттрга од сферата на хорор филмови од шеесеттите и седумдесеттите. Го задржува истиот мотив, но сега со електрична гитара, доближувајќи с до младината." Халфјард ги објаснува најавите, во кои акцијата и турбуленцијата на адолесценцијата се доловуваат, како во визуелниот контент кој носи твист во хорор жанрот.
Во епизодата "создавање ," кога Џојс дознава дека Бафи е убиецот на вампири, нејзината реакција се одразува на реакцијата кога еден родител ќе дознае дека неговот дете е геј, вклучувајќи одрекување, сугерирање да проба да не биде убиец, и крајно ја брка Бафи од дома.
Финалето било одиграно на 28 мај 2003 година на стадионот Олд Трафорд во Манчестер, каде што Милан по нерешениот резултат 0:0, издвоил победа над Јувентус по изведување на пенали со резултат од 2:3 со тоа освојувајќи ја својата 6.
Заедно со Пане Емшов ги издал книгите: Неготински легенди, Неготино во пламен , Илинденски светлини на Неготино, Тиквешки кажувања и За Алатана сто алтани - за Бисера грст бисери (збирка на народни песни на Македонците муслимани од Тиквешијата).
Додека со тематика од народното творештво од Тиквешијата ги издал книгите: Судбини и населби, Вишешница, Легенди, Роднокрајни кажувања, Тиквешки пословици, Славеј чешма, Богатиново Кладенче, Тиквешки народни песни, Тиквешки народни приказни, Вишина Чешма, Бигорни години, Народни умотворби, Златната чешма, Наши легенди, Момина чука, Народни кажувања и др.
Либерланд, полн назив: Слободна Република Либерланд — самопрогласена микродржава објавена на 13 април 2015 г. од страна на чешкиот политичар Вит Једличка на ничија парцела на западниот брег на реката Дунав, помеѓу Хрватска и Србија.
Доведен е до исчезнување со прекумерен лов; последните единки се убиени во Бјаловјешката Шума во 1919 г. и во северозападен Кавказ во 1927 г. Денешните европски бизони во дивина се повратени во неколку земји Европа од единките во зоолошките градини и денес живеат по шуми.
Ова е најтешкото копнено животно во денешна Европа, со должина од 2,1-3,5 м и високо 1,6-1,95 м. Кога ќе се родат, телињата се малечки и тежат 15-35 кг. Кај единките во дивина, возрасните мажјаци се тешки просечно 634 кг, , а женките се тешки 424 кг Напати се среќаваат и мажјаци тешки преку 1.000 кг.
Чајковкси ја напишал музиката за балетот по нарачка од Бољшој театар за хонорар од 800 рубљи, по либретото што го напишале заедно со Владимир Бегичев, тогашен директор на московскиот царски театар и балетанот Василиј Гелтзнер, засновано врз германската бајка „Украдениот вел“.
За таа изведба, кореографијата ја направиле Мариус Петипа и Лев Иванов , со некои исправки на либретото што ги направил братот на композиторот Модест Чајковски, како и исправки на оригиналната партитура што ги направил диригентот на театарот Рикардо Дриго.
Во моментов започнува во Швјерадув-Здруј, минува низ Изерските планини до Шкљарска Поремба, потоа низ Крконоше (Водопадот Камјењчик, Вјелки Шишак – 1509 м, Преминот под Сњежка – 1389 м) до Карпач; следните етапи се планините Рудави Јановицки до Кжешув, Камените и Црните планини до Једлина-Здруј, Совите планини , Сребрен преминот двоејќи ги од Барѕките плалини.
Масните планини и до судетските одморалишта: Кудова-Здруј, Душники-Здруј; понатаму: Орлицките и Бистжицките планини, водопад Вилчки, Масив от на Сњежник, планините Кровјарки, Лондек-Здруј, Златните Планини до Пачкув и понатаму низ Калкув, Глухолази, Опавските планини до Прудњик.
Како експериментален физичар Штерн придонел во откривањето на спиновата квантизација во Штерн-Герлаховиот експеримент со Валтер Герлах во февруари 1922 во " " во Франкфурт на Мајна; демонстрација на брановата природа на атомите и молекулите; мерење на атомските магнетни моменти; откритието на протонскиот магнетен момент; развиток на молекуларниот зрачен метод кој е специјализиран за техниката на молекуларна епитаксија на сноп.
Штерн ја добил неговата хабилитација во Франкфуртскиот универзитет во 1915, а во 1921 станал професор во Ростошкиот универзитет, кој го напуштил во 1923 за да работи на новооснованиот Институт за физичка хемија во Хамбуршкиот универзитет.
По давањето на отказ од неговата позиција во Хамбуршкиот универзитет во 1933 поради нацистичкиот махтерграјфунг, тој станал професор по физика во Карнегискиот институт за технологија а подоцна пензиониран професор со титулата „професор емеритус“ во Калифорнискиот универзитет.
Во 1973 година Вилчек, дипломец кај професорот Дејвид Грос при Принстоновиот универзитет, со кого ја открива асимптотската слобода, која тврди дека “колку се поблизу кварковите еден до друг, толку е послабо силното заемодејство меѓу нив“ кога пак кварковите се во непосредна близина еден на друг, јадрената сила меѓу ним е толку слаба што тие се однесуваат како слободни честички.
Останати заштитени подрачја се: Мирила, Премужиќевата патека, резерват на шумската вегетација Штировача, а предложени за заштита се: Сењска драга, Наџак било, Мали Рајинац, Велики Козјак, Штировача , Девчиќа тавани, Рамино корито, Добри-бачиќ кук, Будаково брдо, Велинац и стеблото на обичната елка.
Природно се среќаваат во Боцвана, Бурунди, ДР Конго, Етиопија, Кенија, Лесото, Малави, Мозамбик, Намибија, Руанда, ЈАР, Јужен Судан, Свазиленд, Танзанија, Уганда, Замбија и Зимбабве, а порано и во Бурунди и Ангола.
Според македонските изтражувачи во периодот 1873-1874 поп Харитон е еден од главните агитатори на таканареченото унијатско движење за одвојување на македонските црковни општини од Бугарската егзархија, во засебна црква „да ја воскреснат Охридска архиепископија“ преку унијатството со Ватикан.
Деца на Смирна и Петар Сарафови се: Ангел Сарафов бил лекар и офицер, Крсто Сарафов е познат глумец , Злата Сарафовова била претседателката на Македонскиот женски сојуз , најпознат член на оваа фамилија е Борис Сарафов.
Расел Алан Халс — американски физичар и добитник на Нобелова награда за физика, која ја поделил со неговиот ментор Џозеф Хутон Тејлор, „за откривањето на новиот тип на пулсар, откритие кое отворило многу нови можности за проучување на гравитацијата“.
де Жен исто така го има добиено и Котоновиот медал од Американското друштво на хемичарите во 1997 година, Холвековата награда од заедничкото Француско-Британско друштво на физичарите, Амперовата награда, од Француската академија за науките, златен медал од францускиот , Матеучиев медал, од Италијанската академија, Харвиевата награда, од Израел, и полимерните награди од и .
Роден во Минигаг, Шкотска, Мирлис бил образуван на Единбуршкиот универзитет и Тринити колеџ во Кембриџ (математика и докторат во 1964 година со тезата „Оптимално планирање за динамична економија“), каде бил многу активен во студентските дебати.
Автори на сценариото се Владимир Богомолов и Михаил Папава, а главните улоги ги толкуваат: Николај Бурљаев, Валентин Зубков, Евгениј Зариков, Степан Крилов, Валентина Малјавина, Ирина Тарковска, Николај Гринко, Андреј Кончаловски итн.